Diskordianizm
  Diskordianizm, müxtəlif şəkildə din, fəlsəfə, paradiqma və ya dinin təqlidi kimi müəyyən edilən Yunan fitnə və nifaq ilahəsi Eridaya həsr olunmuş bir inancdır. Bu cərəyan1963-cü ildə Qreq Hill və Kerri Vendell Tornlinin birgə yazmış olduqları kitabı - ing. Principia Discordia- nın nəşrindən sonra yaradılmışdır. Diskordianizm Rinzai məktəbinin, eləcə də Daosizm fəlsəfəsinin şərhlərinə əsaslanaraq Zen-buddizmə bənzədilib. Diskordianizm, həm nizamın, həm də nizamsızlığın insan sinir sistemi tərəfindən kainata tətbiq etdiyi illüziyalar olduğu və bu zahiri nizam və pozğunluq illüziyalarının heç birinin digərindən daha dəqiq və ya obyektiv olaraq doğru olmadığı fikrinə əsaslanır. Diskordianizmin təqlidçi din olduğuna dair bəzi müzakirələr var. Diskordianların sayını təxmin etmək çətindir, çünki onlardan Diskordianizmi yeganə inanc sistemi kimi qəbul etmələri tələb olunmur. Bu cərəyanda ayrılıqlar və fitnəkarlıq yaratmağa təşviq var.